Diari Oficial de la Generalitat Valenciana


Sumari del DOGV 4719, del 25-03-2004 (2004/2208)

RESOLUCIÓ de 10 de febrer de 2004, del Servei Territorial d'Indústria d'Alacant, per la qual s'aprova el projecte d'execució, s'autoritza la instal·lació de la línia aèria de mitjana tensió a 20 kV de nova alimentació a l'actual CTI Pla del Cuartel, al terme municipal de Benidorm (Alacant), i es declara, en concret, la seua utilitat pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4719

Data del DOGV
:   25-03-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/2208


Data del document
:   10-02-2004

Organisme emissor
:   Conselleria d'Indústria, Comerç i Turisme

Tipus de document
:   Resolució

Descriptors 

:   * Benidorm
    * indústria elèctrica
    * instal·lació hidroelèctrica
    * empresa privada

RESOLUCIÓ de 10 de febrer de 2004, del Servei Territorial d'Indústria d'Alacant, per la qual s'aprova el projecte d'execució, s'autoritza la instal·lació de la línia aèria de mitjana tensió a 20 kV de nova alimentació a l'actual CTI Pla del Cuartel, al terme municipal de Benidorm (Alacant), i es declara, en concret, la seua utilitat pública. [2004/M2208]
  
Expedient número JUEXPR/2003/7 (ATLINE2002/426)
  
Per Resolució d'este Servei Territorial d'Indústria i Energia, de data 3 de febrer de 2003, es va sotmetre a informació pública l'aprovació del projecte d'execució, autorització administrativa, declaració en concret d'utilitat pública i la relació concreta i individualitzada de béns i drets afectats per la línia aèria de mitjana tensió a 20 kV de nova alimentació a l'actual CTI Pla del Cuartel, al terme municipal de Benidorm (Alacant), prèvia petició, a l'empara de l'article 5 del Reglament d'Expropiació Forçosa, de l'Entitat Beneficiària, Iberdrola Distribución Eléctrica, SA, publicant-se anuncis en el Diari Oficial de la Generalitat Valenciana amb data 24 de març de 2003, en el Butlletí Oficial de la Província d'Alacant amb data 17 de març de 2003 i en El Periódico de Alicante amb data 22 de febrer de 2003.
  
Durant el període d'informació pública van presentar al·legacions: José Santana Monllor, propietari de la parcel·la 78 del polígon 12 de Benidorm, manifesta que d'acord amb l'article 161.2 del Reial Decret 1.955/2000 pertoca la instal·lació de la línia elèctrica seguint les alineacions de la finca de referència amb respecte al camí públic que constituïx el seu límit nord; que a més ha sol·licitat llicència per a la instal·lació d'un càmping en la seua parcel·la, per la qual cosa la línia elèctrica li causa un greu perjuí i sol·licita el seu desplaçament a una altra finca on cause un dany menor; i que resulta preceptiva la declaració d'impacte ambiental d'acord amb la Llei 2/1989, d'Impacte Ambiental.
  
Les al·legacions van ser contestades per l'Entitat Beneficiària posant de manifest el següent: la línia projectada ja discorre pels límits de la finca de l'al·legant; així mateix, i respecte a la seua segona sol·licitud, que es basa exclusivament a traslladar la traça de la línia elèctrica a tercers, els quals podrien al·legar al seu torn en sentit contrari al de l'al·legant. També es fa constar que l'al·legant no ha acreditat en cap moment la concessió de la llicència a la qual fa referència, tot això sense perjuí que tots els béns i drets afectats per la instal·lació de la línia elèctrica seran abonats per Iberdrola per mitjà del pagament de l'apreuament corresponent. Finalment, el Decret 162/1990, de 15 d'octubre, pel qual s'aprova el Reglament de la Llei d'Impacte Ambiental, només contempla la tramitació de la declaració d'impacte ambiental quan es travessen boscos, la qual cosa no ocorre en el present projecte.
  
Atés que s'han respectat en la major mesura possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient d'apreuament pel Jurat Provincial d'Expropiacions.
  
En virtut d'això, de conformitat amb el que s'ha disposat en Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica i en els articles 53 i 54 de la Llei 54/1997, de 27 de novembre, del Sector Elèctric (BOE de 28.11.1997), este Servei Territorial d'Indústria ha resolt aprovar el Projecte d'Execució i autoritzar a Iberdrola Distribución Eléctrica, SA la instal·lació de la línia aèria de mitjana tensió a 20 kV de nova alimentació a l'actual CTI Pla del Quarter, al terme municipal de Benidorm (Alacant), i declarar, al propi temps, la seua utilitat pública en concret, establint-se en tot cas les prescripcions següents:
  
Primera
  
En tot moment haurà de complir-se el que s'establix en el Reial Decret 1.955/2000, d'1 de desembre, pel qual es regulen les activitats del transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, de 27 de novembre, del Sector Elèctric.
  
Segona
  
El termini d'execució de les obres i instal·lacions serà de sis mesos a partir de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, quedant-se especificats en les següents dades bàsiques: tensió: 20 kV; longitud: la longitud total serà de 120 metres; conductors: 3 conductors de 54,6 mm² de secció; aïllament: aïlladors tipus U 70 i B 20 i U 70 i B 20P; origen i final: tindrà el seu inici en el suport número 10 (del projecte de reforma de LAMT Benifaz i adequació a quàdruple circuit a Albir i Racó de Loix) i finalitzarà en l'actual CTI Pla de Cuartel.
  
Quarta
  
Iberdrola Distribución Eléctrica, SA donarà compte de l'acabament de les instal·lacions a este Servei Territorial per al seu reconeixement definitiu i alçament de l'acta de posada en servici de les instal·lacions, sense el requisit del qual no podran entrar en funcionament.
  
Quinta
  
L'administració se reserva el dret a deixar sense efecte esta autorització en el moment en què es demostre l'incompliment de les condicions expressades, per la declaració inexacta de les dades subministrades o una altra causa excepcional que ho justifique.
  
Contra esta resolució, que no posa fi a la via administrativa, pot interposar-se recurs d'alçada davant la Direcció General d'Energia de la Conselleria d'Infraestructures i transport de la Generalitat Valenciana (carrer de Colom número 1, 46137 València), en el termini d'un mes a partir del dia de la seua publicació en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 4/1999, de 13 de gener, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992).